amanoisuno/poetBack huggingface dataset:
和襄陽徐相公商賀徐副使加章綬 王傳 
朱紫聯輝照日新，芳菲全屬斷金人。華筵重處宗盟地，自憐亦是膺門客，吟想恩榮氣益振。
和李尚書命妓餞崔侍禦 盧鄴 
何郎載酒別賢侯，更吐歌珠宴庾樓。莫道江南不同醉，即陪舟楫上京遊。
松 陸肱 
雪霜知勁質，今古占嘉名。斷砌盤根遠，疏林偃蓋清。鶴棲何代色，僧老四時聲。鬱鬱心彌久，煙高萬井生。
贈王福娘 崔澹 
怪得清風送異香，娉婷仙子曳霓裳。惟應錯認偷桃客，曼倩曾為漢侍郎。
答問讀書居 莫宣卿 
書屋倚麒麟，不同牛馬路。床頭萬卷書，溪上五龍渡。井汲冽寒泉，桂花香玉露。茅簷無外物，只見青雲護。
百官乘月早朝聽殘漏 莫宣卿 
建禮儼朝冠，重門耿夜闌。碧空蟾魄度，清禁漏聲殘。候曉車輿合，淩霜劍佩寒。星河猶皎皎，銀箭尚珊珊。杳靄祥光起，霏微瑞氣攢。忻逢聖明代，長願接鵷鸞。
賦得水懷珠 莫宣卿 
長川含媚色，波底孕靈珠。素魄生蘋末，圓規照水隅。淪漣冰彩動，蕩漾瑞光鋪。迥夜星同貫，清秋岸不枯。江妃思在掌，海客亦忘軀。合浦當還日，恩威信已敷。
句 莫宣卿 
我本南山鳳，豈同凡鳥群。
和李尚書命妓餞崔侍禦 封彥卿 
蓮府才為綠水賓，忽乘驄馬入咸秦。為君唱作西河調，日暮偏傷去住人。
贈釋疏言還道林寺詩 李節 
湘川狺狺兮俗獷且佷，利殺業偷兮吏莫之馴。繄釋氏兮易暴使仁，釋何在兮釋在斯文，月沉浦兮煙暝山，檣席捲兮櫓床閑。偃仰兮嘯詠，湘川超忽兮落日啘啘，松覆秋亭兮蘭被春苑。上人去兮幾千里，何日同遊兮湘川水。
和柯古窮居苦日喜雨 韋蟾 
貞機澹少思，雅尚防多僻。攬葛猶不畏，勞形同處瘠。頭焦詎是焚，背汗甯關炙。方欣見潤礎，那虞悲鑠石。道與古人期，情難物外適。幾懷朱邸綬，頗曠金門藉。清奧已蕭蕭，陳柯將槭槭。玉律詩調正，瓊卮酒腸窄。衣桁襲中單，浴床拋下綌。黎侯寓於衛，六義非凡格。
岳麓道林寺 韋蟾 
石門迥接蒼梧野，愁色陰深二妃寡。廣殿崔嵬萬壑間，暖日斜明螮蝀梁，濕煙散冪鴛鴦瓦。北方部落檀香塑，沈裴筆力鬥雄壯，宋杜詞源兩風雅。他方居士來施齋，何時得與劉遺民，同入東林遠公社。
上元三首 韋蟾 
新正圓月夜，尤重看燈時。累塔嫌沙細，成文訝筆遲。歸牛疑燧落，過雁誤書遲。生惜蘭膏燼，遠為隔歲期。舉燭光才起，揮毫勢競分。點時驚墜石，挑處接崩雲。辭異秦丞相，銘非竇冠軍。唯愁殘焰落，逢玉亦俱焚。多寶神光動，生金瑞色浮。照人低入郭，伴月夜當樓。熏穴應無取，焚林固有求。夜闌陪玉帳，不見九枝留。
梅 韋蟾 
高樹臨溪豔，低枝隔竹繁。何須是桃李，然後欲忘言。擬折魂先斷，須看眼更昏。誰知南陌草，卻解望王孫。
送盧潘尚書之靈武 韋蟾 
賀蘭山下果園成，塞北江南舊有名。水木萬家朱戶暗，卻使六番諸子弟，馬前不信是書生。
題僧壁 韋蟾 
一竹橫簷掛淨巾，灶無煙火地無塵。剃頭未必知心法，要且閑于名利人。
贈商山僧 韋蟾 
商嶺東西路欲分，兩間茅屋一溪雲。師言耳重知師意，人是人非不欲聞。
長樂驛謔李湯給事題名 韋蟾 
渭水秦川拂眼明，希仁何事寡詩情。只應學得虞姬婿，書字才能記姓名。
句 韋蟾 
爭揮鉤弋手，競聳踏搖身。傷頰詎關舞，捧心非效嚬。
賦得壽星見 盧渥 
玄象今何應，時和政亦平。祥為一人壽，色映九霄明。皎潔垂銀漢，光芒近鬥城。含規同月滿，表瑞得天清。甘露盈條降，非煙向日生。無如此嘉祉，率土荷秋成。
題嘉祥驛 盧渥 
交親榮餞洛城空，秉鉞戎裝上將同。星使自天丹詔下，到後定知人易化，滿街棠樹有遺風。
九華山 郭夔 
岩翠淩雲出迥然，岧嶢萬丈倚秋天。暮風飄送當軒色，畫圖何必家家有，自有畫圖來目前。
送莫仲節狀元歸省 柳珪 
青驄聚送謫仙人，南國榮親不及君。椰子味從今日近，想到故鄉應臘過，藥欄猶有異花熏。